Manchester Unitedi ja Portugali jalgpallikoondise tähtmängija Cristiano Ronaldo andis klubile teada, et ta soovib suvel mängupaika vahetada, vahendab Daily Mail.
Meedia: Ronaldo esitas Manchester Unitedile ultimaatumi
Inglismaa väljaande teatel andis Ronaldo Manchester Unitedile mõista, et soovib klubi vahetada, kui neile tema eest sobilik pakkumine tuleb. Üheks jalgpalluri sooviks on mängida tuleval hooajal Meistrite liigas.
Ronaldo soovib leida uue mängupaiga meeskonna juures, kes heitleks Meistrite liiga võidutrofee nimel ning oleks ka koduliigas favoriitide hulgas.
Daily Maili andmetel on Ronaldo teenetest huvitatud nii Unitedi rivaal Londoni Chelsea kui ka Saksamaa tippklubi Müncheni Bayern.
Ronaldo soov Meistrite liigas jätkata on mõistetav. Portugali koondise talisman on Euroopa tugevaimas liigas mänginud viimased 19 hooaega ning Unitedis jätkamise korral saaks see vägev seeria läbi. Ta on ka kogu liiga läbi aegade suurim väravakütt 141 väravaga.